stanford-oval/wikipedia huggingface dataset:
Hanna Rothman
Lastentarhatoiminta Suomeen

Isänsä varhaisen kuoleman takia Rothman tarvitsi ammatin perheen elättämiseen. Helsingin ruotsinkielisen tyttökoulun johtaja Elisabeth Blomqvist ohjasi hänet työskentelemään pienten lasten kanssa ja innosti häntä lähtemään opiskelemaan Saksaan 1870-luvulla. Siellä oli 1830-luvulta alkaen toiminut Kindergarten-liikkeen lastentarhoja.
Rothman valmistui 1880-luvun alussa Berliinin Pestalozzi-Fröbel-Hausin lastentarhaseminaarista. Berliinissä opiskellessaan Hanna Rothman omaksui sikäläisen koulun johtajalta Henriette Schraderilta Friedrich Fröbelin näkemyksen lastentarhasta. Se oli leikki-ikäisten (3–6-vuotiaiden) paikka, eikä siellä hoidettu vauvaikäisiä. Se erosi Uno Cygnaeuksen lastentarhasta siinä, ettei se ollut alkeiskoulu.
Rothman perusti Helsinkiin ensin 1888 yksityisen lastentarhan ja alkeiskoulun, joka oli Pohjoismaiden ensimmäinen lastentarha. Vuonna 1890 hän perusti Elisabeth Alanderin kanssa Sörnäisten kansanlastentarhan sekä sen yhteyteen lastenkodin 1899 ja koululaisten päiväkodin 1901. Vei aikaa ennen kuin työläisäidit luottivat kansanlastentarhan neutraalisuuteen, koska monet pelkäsivät sen olevan jonkinlaista hyväntekeväisyyttä tai köyhäinapua. Niinpä ensimmäiseen lehti-ilmoitukseen ei tullut yhtään vastausta. Tällöin Hanna Rothman lähti puhumaan asiasta kaduilla ja pihoilla tapaamilleen huoltajille. Vähitellen lastentarhasta tuli hyvin suosittu. Myöhemmin tarhan toimintaan kuului lisäksi kesäsiirtola ja pyhäkoulu.
Fröbeliläinen kasvatus lastentarhassa oli Hanna Rothmanin aikana hyvin käytännöllistä. Lapset osallistuivat tarhan arkitöihin, kuten siivoukseen, ruoanlaittoon ja kukkien hoitoon. Yhteistyössä vanhempien kanssa harjoitettu terveyskasvatus oli varsin modernia: opetusta puhtauteen, ulkoiluun ja terveelliseen ravintoon. Pohjavireeltään Rothmanin kasvatus oli voimakkaan uskonnollista. Hyvin toimeentulevien perheiden vanhemmat maksoivat lapsista hoito- ja ruokamaksun.
Opettajaseminaari

Rothman ja Alander aloittivat vuonna 1892 myös Suomen ensimmäisen lastentarhaseminaarin (Barnträdgårdslärarinneseminarium Ebeneser), joka oli aluksi ruotsinkielinen mutta laajeni vuonna 1905 kaksivuotiseksi suomen- ja ruotsinkieliseksi kansanlastentarhanopettajaseminaariksi. Seminaari oli ensin yksivuotinen ja vuodesta 1898 kaksivuotinen. Opettajakoulutuksen avulla voitiin nopeasti leviävä lastentarhatoiminta pitää tasokkaana. Seminaari sai valtionapua vuodesta 1897. Lastentarhatoiminta vastasi kahdella tavalla tuon ajan naisten tarpeisiin: työssä käyvät äidit saivat lapsensa hoitoon ja se tarjosi ammattiopin ja ammatin naisille. Lastentarhaa varten valmistui Helsinginkadulle vuonna 1908 arkkitehti Wivi Lönnin suunnittelema Ebeneser-talo, jossa oli sekä kansanlastentarha että lastentarhanopettajien koulutuspaikka. Hanna Rothmanin perintöä on, että juuri fröbeliläinen kasvatus yleistyi Suomessa, sillä Lastentarhaseminaari Ebeneser oli lähes 60 vuotta maan ainoa alan oppilaitos.
Säätiö

Hanna Rothman jäi eläkkeelle terveydentilaansa vedoten vuonna 1917 ja kuoli kolmisen vuotta myöhemmin. Elisabeth Alander jatkoi talon johtajana sen jälkeen vielä yli 20 vuotta. Rothmanin ja Alanderin sosiaalipedagoginen laitos säätiöitiin vuonna 1932. Sen lastentarhanopettajaopetus siirtyi valtion omistukseen 1977 ja vuodesta 1995 se on ollut osa Helsingin yliopiston opettajankoulutuslaitosta. Ruotsinkielinen alan koulutus siirrettiin vuonna 1958 Pietarsaareen.
HMS Lynx (1913)

| HMS Lynx |
| --- | --- |


Aluksen vaiheet
Rakentaja:  Harland and Wolff, Govan
Kölinlasku:  18. tammikuuta 1912
Laskettu vesille:  20. maaliskuuta 1913
Palveluskäyttöön:  tammikuu 1914
Poistui palveluskäytöstä:  uponnut osuttuaan miinaan 9. elokuuta 1915
Tekniset tiedot
Uppouma:  1 072 t 1 300 t (max)
Pituus:  81,5 m (kokonaispituus)
Leveys:  8,2 m
Syväys:  2,9 m
Koneteho:  24 500 shp
Nopeus:  29 solmua
Miehistöä:  73
Aseistus
Aseistus:  3 × BL 4 tuuman Mk VIII -tykkiä 2 × 21" (533 mm) torpedoputkea
HMS Lynx oli Britannian kuninkaallisen laivaston Acasta-luokan hävittäjä.
Valmistus

Alus tilattiin vuosien 1911-1912 laivasto-ohjelmassa Harland and Wolffilta Govanista, missä köli laskettiin 18. tammikuuta 1912. Alus laskettiin vesille 20. maaliskuuta 1913 ja valmistui tammikuussa 1914.
Palvelus

Alus upposi 9. elokuuta 1915 osuttuaan miinaan.
HMS Luleå (T139)

| HMS Luleå |
| --- | --- |
 HMS Luleån vaakunakilpi

Aluksen vaiheet
Rakentaja:  Karlskronavarvet
Laskettu vesille:  19. elokuuta 1975
Palveluskäyttöön:  28. marraskuuta 1975
Poistui palveluskäytöstä:  poistettu palveluksesta
Tekniset tiedot
Uppouma:  230 t
Pituus:  43,6 m
Leveys:  7,1 m
Syväys:  2,4 m
Koneteho:  3 x Rolls-Royce Proteus -kaasuturbiinia, 12 750 hv
Nopeus:  40 solmua
Miehistöä:  30
Aseistus
Aseistus:  1 x Bofors 57 mm allmkan 7101 2 x ksp M/58 6 x 53,3 cm M/70 torpedoputkea tyypin 613 torpedoille  30 x miinaa 2 x 57 mm lysraketställ
HMS Luleå (runkonumerot T139 ja R139) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Valmistus

Alus tilattiin Karlskronan laivastontelakalta. Se laskettiin vesille 19. elokuuta 1975 ja liitettiin laivastoon neljä kuukautta myöhemmin 28. marraskuuta.
Palvelus

Alus on poistettu palveluksesta.
Guinea-Bissau kesäolympialaisissa 2016

Guinea-Bissau osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi painija Augusto Midana.
Joukkue > Judo

Taciana Lima – naisten alle 48 kg
Joukkue > Paini

Augusto Midana – miesten alle 74 kg
Bedopassa Buassat – miesten alle 97 kg
Joukkue > Yleisurheilu

Holder da Silva – miesten 100 m
Jéssica Inchude – naisten kuulantyöntö
Heinrich-Heine-Universität Düsseldorf

| Heinrich-Heine-Universität Düsseldorf |
| --- | --- |

Perustettu:  1965 
Henkilökunta:  2 600 
Opiskelijoita:  20 000 
Sijainti:  Düsseldorf, Nordrhein-Westfalen  Saksa
Osoite:  Universitätsstraße 1 40225 Düsseldorf
Sivusto:  http://www.uni-duesseldorf.de/
Heinrich-Heine-Universität Düsseldorf on yliopisto Düsseldorfissa Saksassa. Se on nimetty saksalaisen runoilijan 
Heinrich Heinen mukaan. Yliopisto on perustettu vuonna 1965, mutta sen edeltäjä lääketieteellinen akatemia oli perustettu jo vuonna 1907. Vuonna 1988 yliopisto nimettiin Heinrich Heinen mukaan. Nykyisin yliopistossa on noin 20 000 opiskelijaa.
Aiheesta muualla

Wikimedia Commonsissa on kuvia tai muita tiedostoja aiheesta .
Yliopiston sivut
Henry Way Kendall

| Henry Way Kendall |
| --- | --- |

Henkilötiedot
Syntynyt: 9. joulukuuta 1926 Boston, Massachusetts, Yhdysvallat
Kuollut: 15. helmikuuta 1999 (72 vuotta) Wakulla Springs State Park, Florida, Yhdysvallat
Kansalaisuus:   Yhdysvallat
Koulutus ja ura
Tutkinnot:  Massachusetts Institute of Technology
Väitöstyön ohjaaja:  Martin Deutsch
Instituutti:  Massachusetts Institute of Technology
Tutkimusalue:  fysiikka
Palkinnot:   Nobelin fysiikanpalkinto (1990)
Henry Way Kendall (9. joulukuuta 1926 – 15. helmikuuta 1999) oli yhdysvaltalainen fyysikko.  Hän oli mukana löytämässä kokeellisia todisteita kvarkkien olemassaolosta.  Vuonna 1990 hän sai Nobelin fysiikanpalkinnon yhdessä Jerome Isaac Friedmanin ja  Richard Edward Taylorin kanssa saavutuksistaan elektronien epäelastisesta sironnasta atomiydinten tutkimuksessa.
Kendall syntyi Bostonissa ja työskenteli suuren osan urastaan MIT:ssä. Hän oli perustamassa tiedemiesten järjestöä Union of Concerned Scientists, joka tähtää saastumisen rajoittamiseen, bioteknologian säätelyyn, ydinaseiden vähentämiseen ja ilmastonmuutoksen hillitsemiseen.  Hän oli myös taitava vuorikiipeilijä ja valokuvaaja, ja kuoli tapaturmaisesti sukellus-valokuvausretkellä luonnonpuistossa.
Herrestadin piiri

Herrestadin piiri voi tarkoittaa seuraavia Ruotsin piirejä:
Herrestadin piiri (Bohuslän), piiri Uddevallan kunnassa
Herrestadin piiri (Itä-Götanmaa), piiri Vadstenan kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Herrestads distrikt”, voi hakea sivunnimihaulla, laajalla sivunnimihaulla tai tekstihaulla.
Guinea-Bissau olympialaisissa

Guinea-Bissau osallistui olympialaisiin ensimmäisen kerran Atlantassa 1996, ja on ollut mukana kaikissa kesäolympialaisissa siitä lähtien. Talviolympialaisiin maa ei ole osallistunut.
Guinea-Bissau on osallistunut olympialaisissa judoon, painiin ja yleisurheiluun. Se ei ole saavuttanut yhtään mitalia. Pistesijalle eli kahdeksan parhaan joukkoon on yltänyt vapaapainija Augusto Midana, joka sijoittui seitsemänneksi miesten 74 kilon painoluokassa Lontoossa 2012.
Historia

Guinea-Bissau julistautui itsenäiseksi vuonna 1973, ja maan itsenäisyys tunnustettiin seuraavana vuonna. Guinea-Bissaun kansallinen olympiakomitea perustettiin vuonna 1992, ja Kansainvälinen olympiakomitea tunnusti sen vuonna 1995.
Guinea-Bissau osallistui olympiakisoihin ensimmäisen kerran itsenäisenä valtiona Atlantassa 1996, jolloin maa lähetti kisoihin kolme miesurheilijaa: kaksi yleisurheilijaa ja yhden painijan. Maa lähetti myös kolmiin seuraaviin kesäolympialaisiin kolme urheilijaa samalla lajijakaumalla. Ensimmäinen guineabissaulainen naisurheilija kilpaili olympiatasolla Sydneyssä 2000.
Olympiaurheilijat lajeittain

Lähde:
| Kesäolympialaiset | Urheilijoita/laji> Paini | Urheilijoita/laji> Yleisurheilu | Urheilijoita/laji> Judo | Urheilijoita yhteensä | Mitalistit |
| --- | --- | --- | --- | --- | --- |
| Atlanta 1996 | 1 | 2 | – | 3 | – |
| Sydney 2000 | 1 | 2 | – | 3 | – |
| Ateena 2004 | 1 | 2 | – | 3 | – |
| Peking 2008 | 1 | 2 | – | 3 | – |
| Lontoo 2012 | 2 | 2 | – | 4 | – |
| Rio de Janeiro 2016 | 2 | 2 | 1 | 5 | – |
Aiheesta muualla

Guinea-Bissau Kansainvälisen olympiakomitean sivustolla (englanniksi)
Valtiot olympialaisissa
Hauts-de-Bienne

| Hauts-de-Bienne |
| --- | --- |
 Morez
 Hauts-de-Bienne
 Koordinaatit: 46°31′22″N, 6°01′23″E 
Valtio:  Ranska
Alue:  Burgundi-Franche-Comté
Departementti:  Jura
Arrondissementti:  Saint-Claude
Pinta-ala:  
 – Kokonaispinta-ala:  23,6 km²
Väkiluku (2013):  5 521   
 – Väestötiheys:  233 as./km²
Infobox OKVirheellinen NIMI-arvo: 
Hauts-de-Bienne on kunta itäisessä Ranskassa Juran departementissa Burgundi-Franche-Comtén alueella.
Historia

Kunta muodostettiin 1. tammikuuta 2016 kun kolme kuntaa Morez, La Mouille ja Lézat yhdistyivät.
Aiheesta muualla

Kuvia tai muita tiedostoja aiheesta Hauts-de-Bienne Wikimedia Commonsissa
HMS Lynx (1894)

| HMS Lynx |
| --- | --- |


Aluksen vaiheet
Rakentaja:  Laird, Son and Company, Birkenhead
Kölinlasku:  heinäkuu 1893
Laskettu vesille:  24. tammikuuta 1894
Palveluskäyttöön:  elokuu 1895
Poistui palveluskäytöstä:  myyty romutettavaksi huhtikuussa 1912
Tekniset tiedot
Uppouma:  202 t (standardi) 284 t (kuormattu)
Pituus:  60,66 m
Leveys:  5,87 m
Syväys:  2,74 m
Koneteho:  4 475 ihp
Nopeus:  27,25 solmua
Miehistöä:  53
Aseistus
Aseistus:  Torpedovene: 1 × QF 12 naulan 12 cwt laivatykki 1 × QF 6 naulan Hotchkiss 3 × 18" torpedoputkea Tykkivene: 1 × QF 12 naulan 12 cwt 3 × QF 6 naulan Hotchkiss 1 × 18" torpedoputki
HMS Lynx oli Britannian kuninkaallisen laivaston vuonna 1895 valmistunut Ferret-luokan torpedovenehävittäjä.
Valmistus

Alus tilattiin 6. tammikuuta 1893 Laird, Son and Companyltä Birkenheadistä, jolloin sen valmistusmispäiväksi määrättiin 6. huhtikuuta 1894. Köli laskettiin 1. heinäkuuta 1893 telakkanumerolla 597. Alus laskettiin vesille 24. tammikuuta 1894 ja valmistui elokuussa 1895, jolloin sen tarjoukseen perustunut hinta oli 36 463 puntaa.
Palvelus

Alus oli koko uransa Britteinsaarten vesillä. Alus modernisoitiin 1902 Lairdin telakalla ja myytiin 10. huhtikuuta 1912 Wardille Prestoniin romutettavaksi.
Heinrich Barth

| Heinrich Barth |
| --- | --- |
 Heinrich Barth
Henkilötiedot
Syntynyt: 16. helmikuuta 1821 Hampuri
Kuollut: 25. marraskuuta 1865 (44 vuotta) Preussi
Heinrich Barth (16. helmikuuta 1821 Hampuri – 25. marraskuuta 1865 Preussi) oli saksalainen tutkimusmatkailija ja maantieteilijä.
Barth opiskeli Berliinin yliopistossa antiikintutkimusta. Hän matkaili vuosina 1845–1847 Välimeren rannikkoalueella, nykyisten Libyan ja Tunisian alueella. Tekemänsä havainnot Barth julkaisi vuonna 1849.
Barthin talo Timbuktussa kesällä 1908 kuvattuna. Sittemmin rakennus romahti.
Barth lähti vuoden 1850 alussa yhdessä astronomi ja geologi Adolf Overwegin sekä tutkimusmatkailija James Richardsonin kanssa brittiläisrahoitteiselle tutkimusmatkalle Saharan autiomaan yli. Matka alkoi Tripolista ja määränpäänä oli läntinen Sudan. Barth otti komennon ryhmässä Richardsonin kuoltua vuoden kuluttua. Barth tutki matkalla alueita Tšadjärvestä etelään ja kaakkoon. Hän esimerkiksi kartoitti Benue-joen latvaosia. Barth matkusti Timbuktuun Overwegin kuoltua vuonna 1852. Barth palasi vuonna 1855 Tripolin kautta Lontooseen. Kaikkiaan Barth kulki Afrikan-matkalla noin 16 000 kilometriä. Matkastaan Barth teki kirjasarjan ”Reisen und Entdeckungen in Nord- und Central-Afrika in den Jahren 1849 bis 1855”, joka käsittää neljä, toisen lähteen mukaan viisi, nidettä.
Myöhemmin Barth matkaili Italian, Alppien, Espanjan ja Vähän-Aasian alueilla. Vuonna 1863 Barthista tuli Berliinin yliopiston maantieteen professori.
Aiheesta muualla

Kuvia tai muita tiedostoja aiheesta Heinrich Barth Wikimedia Commonsissa
Piirroksia Barthin matkalta (englanniksi)
Lisää piirroksia (englanniksi)
Hilkka

Hilkka voi tarkoittaa seuraavia:
hilkka, myssymäinen naisen päähine
hilkat eli mustanmerenruusut (Achimenes), kasvisuku
Hilkka, suomalainen naisen etunimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hilkka”, voi hakea sivunnimihaulla, laajalla sivunnimihaulla tai tekstihaulla.
HMS Thunderer (1831)

| HMS Thunderer |
| --- | --- |


Aluksen vaiheet
Rakentaja:  Woolwichin telakka
Kölinlasku:  huhtikuu 1823
Laskettu vesille:  22. syyskuuta 1831
Palveluskäyttöön:  14. lokakuuta 1833
Poistui palveluskäytöstä:  myyty 1901
Tekniset tiedot
Uppouma:  2 279 bm
Pituus:  59,78 m (tykkikansi) 49,36 m (köli)
Leveys:  15,91 m
Syväys:  6,86 m
Miehistöä:  700
Aseistus
Aseistus:  84 tykkiä
HMS Thunderer oli Britannian kuninkaallisen laivaston vuonna 1831 vesillelaskettu Canopus-luokan 84-tykkinen toisen luokan linjalaiva.
Valmistus

Alus tilattiin 23. tammikuuta 1817 Woolwichin telakalta, missä köli laskettiin huhtikuussa 1823. Alus laskettiin vesille 22. syyskuuta 1831 ja valmistui 8. maaliskuuta 1833, jolloin se sijoitettiin reserviin. Alus varustettiin meripalvelukseen Sheernessissä 24. tammikuuta 1834.
Palvelus

Alus osallistui 1840 Syyrian retkeen, jossa se osallistui Sidonin taisteluun. Se suojattiin 1863 panssarilevyin testattaessa uusia panssariammuksia ja siirrettiin vielä samana vuonna maalilaivaksi Portsmouthiin. Alus nimettiin 1869 HMS Cometiksi ja edelleen 1870 HMS Nettleksi. Alus myytiin joulukuussa 1901 Messrs. King & Companylle Garstoniin romutettavaksi.
Henry Watson Fowler

Henry Watson Fowler (10. maaliskuuta 1858 Tonbridge – 26. joulukuuta 1933) oli englantilainen rehtori, leksikologi. Hän kirjoitti brittienglannin tyylioppaan A Dictionary of Modern English Usage ja oli yksi Concise Oxford English Dictionaryn kirjoittajista. Sanomalehti The Times kuvaili häntä sanasto-opin neroksi.
Fowlerin vanhemmat olivat kotoisin Devonista. Isä Robert Fowler oli pastori ja äiti Caroline, omaa sukua Watson. Robert Fowler oli valmistunut Cambridgen yliopistosta. Henryn syntymän aikaan hän opetti matematiikkaa Tonbridgessä, mutta perhe muutti pian Tunbridge Wellsiin. Henry oli seitsemästä lapsesta vanhin, ja isän kuoltua vuonna 1879 hän kantoi vastuun nuoremmista veljistään ja sisaristaan.
Aiheesta muualla

Henry Watson Fowlerin teoksia Gutenberg-projektissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Henry Watson Fowler
Käännös suomeksi
Herrestad

| Herrestad |
| --- | --- |
 Herrestad
 Koordinaatit: 58°23′N, 14°48′E 
Valtio:  Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Vadstena
Hallinto:  
 – Asutustyyppi:  Kylä
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Herrestad on kylä Vadstenan kunnassa Itä-Götanmaan läänissä Ruotsissa. Kylästä on linnuntietä matkaa Källstadiin 1,9 kilometriä, Vallaan 2,7 km, Rogslösaan 3,9 km, Nybyhyn 4,3 km, Hagebyhyn 5,4 km, Örbergaan 5,6 km ja Kastaan 5,9 km.
Kylässä on kirkko, joka tutkimusten mukaan on rakennettu noin vuonna 1112. Kirkko on Ruotsin vanhin kirkko, joka on ajoitettu. Kirkon alttarikaappi ja pietà-maalaus ovat peräisin 1400-luvulta.
Herrestad oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Herrestadin kirkko.
Graždanskaja Oborona

| Graždanskaja Oborona |
| --- | --- |

Tiedot
Toiminnassa:  1984–2008
Tyylilaji:  punk rock, autotallirock, psykedeelinen rock, kokeileva rock
Kotipaikka:  Omsk, Venäjä
Laulukieli:  venäjä
Jäsenet:  Jegor Letov   Natalja Tšumakova   Aleksandr Tšesnakov   Pavel Peretoltšin  
Entiset jäsenet:  Janka Djagileva   Dmitri Selivanov   Sergei Letov  
Levy-yhtiö:  HOR Music    ГрОБ Records  
Aiheesta muualla
gr-oborona.ru
Infobox OKNimi-testi OK: 
Graždanskaja Oborona (ven. Гражданская оборона) oli Jegor Letovin johtama ja perustama neuvostoliittolainen ja sittemmin venäläinen punkrock-yhtye.
Yhtyeen nimi tarkoittaa "väestönsuojelua". Yhtye tunnetaan myös lyhenteellä GrOb (ven. ГрОб), joka tarkoittaa "ruumisarkkua". Myös lyhenne GO (ven. ГО) on käytössä.
Historia > Perestroikan aika

Neuvostoliitossa oli vuonna 1985 astunut valtaan uusi puoluejohtaja ja presidentti Mihail Gorbatšov, joka ajoi yhteiskunnallisia uudistuksia kutsuen niitä nimillä Perestroika (Jälleenrakennus) ja Glasnost (Avoimuus). Yhteiskunnan ilmapiiri vapautui, ja pikkuhiljaa KGB:nkin kiinnostus Letovia kohtaan laimeni. Ongelmia tosin ilmeni silloinkin, kun yhtye sai esiintyä julkisesti konserteissa ja festivaaleilla. Yhtyeeltä katkaistiin aina välillä sähköt kesken esiintymisen ja vuonna 1988 Letov ja hänen kanssaan seurusteleva Janka Djagileva olivat jonkin aikaa KGB:n etsintäkuuluttamat. He olivat herättäneet pahennusta Novosibirskin rock-festivaaleilla esiintymällä Adolf Hitler -nimisen yhtyeen solisteina.
Vuosina 1988-1989 yhtye keikkaili ahkerasti ja sen kokoonpano vaihtui useasti. Alkuperäisjäsenten Letovin ja Rjabinovin lisäksi yhtyeessä soittivat ainakin Oleg Sudakov (yhtyeen pitkäaikainen tuottaja), Igor Ževtun, Dmitri Selivanov, Janka Djagileva, Jevgeni Dejev, Arkadi Klimkin, Vadim Kuzmin (sittemmin tunnettu nimellä Tšornyi Lukitš (Чёрный Лукич, "Musta Lenin"), Igor Starovatov ja Viktor Sologub.
Graždanskaja Oborona pääsi ensimmäistä kertaa oikeaan levytysstudioon vuonna 1989 Leningradissa. Paikallisen Auktsion-yhtyeen omistamassa studiossa he nauhoittivat studiolive-levyn nimeltään Pesni radosti i stšastja (Ilon ja onnen lauluja) sekä paljon materiaalia myöhemmin samana vuonna julkaistua neljää albumia varten: Zdorovo i vetšno ( Mainiota ja ikuista), Armageddon-pops (Populäärimusiikkia Harmageddonista) Voina (Sota) ja Russkoje pole eksperimentov (Venäläinen koekenttä).
Huhtikuussa 1989 yhtyeen kitaristi Selivanov teki itsemurhan hirttäytymällä, mitä Letov kommentoi tyylinsä mukaisesti laulussaan ven. Вершки и корешки: "Kevätsade kasteli herkkukaupan, Muusikko Selivanov kuristi itsensä kaulaliinalla, Kukaan ei tiennyt, että tulee hauskaa, Kukaan ei tiennyt, että kaikille tulee niin hauskaa".
Vuosina 1988-1990 Letov, Rjabinov ja Sudakov nauhoittivat kaiken kaikkiaan 15 albumia sivuprojektissaan Kommunizm (Kommunismi).
Historia > 1990-luku ja uusi Venäjä

Vuonna 1990 yhtye nauhoitti albumin nimeltään Instruktsija po Vyzhivaniju (Selviytymisohje), jonka kaikki kappaleet olivat yllättäen vierailijan, Roman Neumojevin tekemiä. Huhtikuussa 1990 Letov sanoi saaneensa tarpeekseen yhtyeensä suuresta suosiosta ja liiallisesta kaupallisuudesta ja päätti lopettaa keikkailun 13. huhtikuuta 1990 pidetyn Tallinnan-konsertin jälkeen. Hän myös lopetti haastattelujen antamisen ja kaiken julkisuudessa esiintymisen. Kolmen vuoden ajan hän keskittyi vain psykedeelistä musiikkia soittavaan Егор и Опизденевшие (Jegor ja puhkipannut) -yhtyeeseensä, jonka kokoonpano tosin oli liki sama kuin Graždanskaja Oboronan.
Vanha tuttu nimi otettiin kuitenkin käyttöön kolmen vuoden kuluttua, ja "uusi" Graždanskaja Oborona soitti ensimmäisen keikkansa joulukuussa 1993. Konsertti päättyi mellakkaan yleisön ja miliisin välille sen jälkeen kun miliisi yritti estää liiallisen yleisömäärän pääsyn saliin.  Samoihin aikoihin Letov ilmoitti muuttuneesta poliittisesta kannastaan eli tuestaan kansallismieliselle bolsevikkipuolueelle. Monet ottivat ilmoituksen järkyttyneinä vastaan, syyttivät anarkistina ja antikommunistina pitämäänsä Letovia petturiksi ja käänsivät häenelle selkänsä. Seuraavat vuodet Letov ja hänen yhtyeensä kiersivätkin maata äärikommunistien tukeman rock-liikkeen tilaisuuksissa. Letov myös tuki kommunistijohtaja Gennadi Zjuganovia vuoden 1996 presidentinvaaleissa.
Vuonna 1995 yhtye julkaisi levyt Solntsevorot (Päivänseisaus) sekä Nevynosimaja ljogkost bytija (Olemisen sietämätön keveys).
Vuonna 1998 Letov ylläi yllättäen en jättää Kansallisbolsevstisen puolueen ia sanoutuu irti poliittisista äärilikkeistä. Vuonna 1999 Rjai ov jättää yhtyeen ja hänen paiiansa ottaa Letovin vaimo Natalia Tšumakova.